Tverų gimnazija

**Rietavo savivaldybės Tverų gimnazija** – dieninė, savarankiško mokymosi bendrojo lavinimo mokykla Tveruose, vykdanti pradinio, pagrindinio, vidurinio ir papildomo ugdymo programas. Įstaigos kodas 191131366. Filialas Tverų gimnazijos Pajomančio pradinio ugdymo skyrius.

1804 m. įkurta Tverų parapinė mokykla. 1910 m. mokyklai pastatytas naujas pastatas. Nuo 1956 m. rugsėjo mokykla tapo vidurine. Pirmąją abiturientų laidą mokykla išleido 1962 metais. 1961 m. reorganizuota į aštuonmetę. 1963 m. užbaigtas statyti naujas mūrinis mokyklos priestatas. 1970 m. mokykla vėl reorganizuota į vidurinę. 2005 m. renovuoti mokyklos pastatai. Kasmet mokykloje mokosi apie 270 mokinių.

## Istorija

1804 m. įkurta Tverų parapinė mokykla. Per savo gyvavimo laikotarpį mokykla yra buvusi pradinė, septynmetė, aštuonmetė, yra vadinusis progimnazija. 1853 m. mokykloje mokėsi 35 vaikai. 

1908 m. mokykloje pradėjo mokytojauti lietuvis mokytojas Zigmas Kundrotas, vėliau – Antanas Vireliūnas. 1910 m. mokyklai pastatytas naujas pastatas. Joje yra dirbusios iškilios šio krašto mokytojos Zagorskaitė ir Bušmaitė.

1936 m. prie pradinės mokyklos įsteigti du nauji skyriai – penktas ir šeštas. 1946 m. atidaryta Tverų progimnazija. 1949–1956 m. veikė Tverų septynmetė mokykla. Nuo 1956 m. rugsėjo mėn. mokykla buvo vidurinė. Pirmąją abiturientų laidą mokykla išleido 1962 m. pavasarį. 1956 m. neveikė 9 ir 10 klasės. 1961 m. mokykla reorganizuota į aštuonmetę. Tuo laiku jai vadovavo Z. Vitkus, 1962–1963 m. E. Adomavičienė. Šiuo periodu užbaigtas statyti naujas mūrinis mokyklos priestatas. 1965 m. mokykla vėl reorganizuota į vidurinę. Joje mokėsi 346 mokiniai. 1978–1983 m. mokyklos direktorė buvo A. Petrošienė. Ją pakeitė A. Sūdžiuvienė, kuri mokyklai vadovauja ir dabar.

1991 m. įkurta dabartinė vidurinė mokykla. 1995 m. vasario 14-16 d. suorganizuota pirmoji jaunųjų istorikų konferencija „Lietuvos valstybingumo raidos bruožai, nepriklausomybės kovų idealai“, kurioje dalyvavo septynių mokyklų atstovai. Buvo perskaityti šeši pranešimai. Pirmosios konferencijos sėkmė skatino tolesniems darbams, konferencijos tapo kasmetės.

2001–2002 mokslo metais Tverų vidurinėje mokykloje mokėsi 290 mokinių. 2004 m. mokykloje mokėsi apie 270 mokinių, dirbo 25 pedagogai. 2005 m. renovuoti mokyklos pastatai: pakeisti langai, stogo danga, perdažytos vidaus sienos, grindys, sporto salėje įrengtos naujos krepšinio lentos, šiuolaikinė grindų danga. 2008 m. baigti Tverų miestelio aiškės rekonstrukcijos darbai, sutvarkyta mokyklos aplinka, įrengti nauji takeliai.

## Direktoriai

* 1936 m. J. Stupelis
* 1946 m. L. Virmauskas
* iki 1950 m. J. Petkus
* 1961 m. Z. Vitkus
* 1962–1963 m. E. Adomavičienė
* 1965–1976 m. D. Babianskienė
* 1976 m. P. Ambrasiūnas
* 1978 m. A. Petrošienė
* nuo 1983 m. Aldona Sūdžiuvienė

## Mokytojai
* Henrikas Šimanauskas, 1957–1998 m., Lietuvos tautodailininkų draugijos narys, jam suteiktas Liaudies meistro vardas.
* Antanas Vireliūnas, 1910-1914 m., kalbininkas, pedagogas, spaudos darbuotojas, tautosakininkas.

## Mokiniai
Mokykloje mokėsi:
* Juozas Antanavičius, muzikologas, humanitarinių mokslų daktaras.
* Izidorius Butkevičius, etnologas, etnografas, istorijos mokslų kandidatas.

## Nuorodos
* Mokyklos internetinė svetainė